Vă invităm să participați la achiziția directă conform specificațiilor tehnice următoare, achiziție necesară proiectului finanțat *prin programul prioritar de finanțare Program Patrimoniu Imaterial/ Patrimoniu Cultural Mobil – Proiect Astra Rock Festival* astfel:

**ANUNȚ PARTICIPARE ACHIZIȚIE DIRECTĂ**

**pentru achiziția de servicii pentru evenimentele culturale**

1. **Obiectiv:**

Achiziţionarea de servicii pentru organizarea de evenimente necesare în vederea derulării etapelor specifice proiectului cultural *Astra Rock Festival*

**Locul desfășurării** evenimentelor/activităților este în Muzeul Civilizației Populare Tradiționale ASTRA (Muzeul în aer liber) din Sibiu, str. Pădurea Dumbrava, nr. 16-20.

Proiectul cultural Astra Rock Festival constă în a oferi publicului un nou concept în care artele spectacolului se îmbină și se completează cu activitățile muzeale, educaționale de comunicare și valorizare a patrimoniului

**II. Perioada de prestare a serviciilor:**

**Condiţii de prestare**: serviciile vor fi prestate în perioada **15.08.2024-18.08.2024**

**Condiţii de plată**: plata se efectuează în termen de 30 de zile de la data emiterii facturii, pe bază de proces-verbal de recepție, după prestarea serviciilor şi cu condiţia acceptării la recepţie a serviciilor prestate.

**III. Criteriul de atribuire:** este *”prețul cel mai scăzut”*

**IV. Cerințe:**

Cerinţele impuse vor fi considerate ca fiind minimale.

Caietul de sarcini face parte integrantă din documentaţia pentru atribuirea contractului şi constituie ansamblul cerinţelor pe baza cărora se elaborează de către fiecare ofertant propunerea tehnică. În acest sens, orice ofertă prezentată, care se abate de la prevederile Caietului de sarcini va fi luată în considerare, dar numai în măsura în care propunerea tehnică presupune asigurarea unui nivel calitativ superior cerinţelor minimale din Caietul de sarcini. Ofertarea de servicii cu caracteristici tehnice inferioare celor prevăzute în caietul de sarcini sau care nu satisface cerinţele caietului de sarcini va fi declarată ofertă neconformă şi va fi respinsă.

Această achiziție constă în instalarea/ amplasarea mobilierului exterior, care constă în 20 de ansambluri de masă (tip berărie) cu 2 bănci, 2 corturi mari cu lungimea de 9 m și un cort cu lungimea de 6 m necesare pentru amenajarea standurilor meșterilor în care aceștia își vor desfășura activitatea în cadrul maratonului gastronomic al muzeelor, precum și pentru ameneajarea standurilor de prezentare a produselor meșteșugărești și a atelierelor interactive susținute de meșterii participanți la Târgul Creatorilor Populari. Mobilierul descris mai sus fa fi montat în locația indicată de beneficiar din Muzeul în aer liber din Dumbrava Sibiului cu respectarea normelor de protecția muncii în vigoare.

Muzeul ASTRA, de departe cea mai dinamică instituție muzeală din România, și-a asumat prin programul cultural anual o diversificare a ofertelor culturale, incluzând programe derulate în zonele rurale, comunități vulnerabie și nu numai. Analiza realizată cu privire la sustenabilitatea meșteșugurilor populare a scos în evidență o serie de riscuri pe termen mediu și lung. În acest sens, ne-am orientat și am dezvoltat Festivalul ASTRA ROCK, prima ediție fiind în 2022, iar a doua ediție în anul 2023. La ambele ediții au participat cca 350 meșteri populari din toată țara, 50 de specialiști (muzeografi, educatori muzeali, conservatori, restauratori) și 9 formații din zona rock-ului alternativ din România și din afara țării cu un grad de recunoaștere ridicat.

Obiectivul principal al Festivalului ASTRA Rock constă în a oferi publicului un nou concept în care artele spectacolului se îmbină și se completează cu activitățile muzeale, educaționale de comunicare și valorizare a patrimoniului. Festivalul se va concentra în timpul zilei pe ateliere interactive și educaționale prin integrarea industriilor cultural-creative pe durata celor 3 zile de festival. Suplimentar vom acorda importanță și utilitate produselor meșterilor prezenți, pe sustenabilitatea și pe autenticitatea lor.

Serviciile ce vor fi contractate pentru organizarea acestui eveniment cultural constau în asigurarea infrastructurii logistice (transport, montare, demontare mobilier pentru exterior – mese și corturi) în locația indicată de beneficiar din Muzeul în aer liber din Dumbrava Sibiului cu respectarea normelor legislative în vigoare, în perioada 15-18 august 2024.

**Prestatorul va avea de îndeplinit următoarele sarcini:**

* Prestatorul va asigura mobilierul exterior ( 15 ansambluri - mese, bănci și 3 corturi așa cum sunt descrise mai sus), in vederea amenajării standurilor meșterilor în locația indicată de beneficiar în Muzeul în aer liber din Dumbrava Sibiului.
* Prestatorul va asigura manipularea, transportul și instalarea acestora in spațiile indicate de achizitor, precum și preluarea mobilierului la finalizarea contractului.
* Prestatorul este răspunzător de asigurarea securităţii mobilierului și a personalului pentru manipulare.
* Prestatorul va desemna o persoană care va colabora în permanenţă cu reprezentanţii desemnaţi de achizitor.

**Prestatorul are obligația de a respecta prevederile Regulamentul UE nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).**

Ofertanţii vor depune oferta cu detalierea prețului pe fiecare tip de serviciu ofertat. Nu se acceptă oferte parțiale. Nu se acceptă oferte alternative.

**V. Modul de depunere a ofertelor**

Operatorii economici vor depune următoarele documente:

a) Propunerea tehnică

b) Propunerea financiară

Modelele de formulare solicitate sunt disponibile pe site-ul [*www.asociatiateleabologa.ro*](http://www.asociatiateleabologa.ro)*.*

Operatorii economici vor transmite oferta conținând formularele completate și documentele solicitate, în original, semnate, la adresa de e-mail [asociatiateleabologa@gmail.com](mailto:asociatiateleabologa@gmail.com) până la data de **13.08.2024, ora 15:00.**

Autoritatea contractantă va demara achiziţia doar cu ofertantul declarat câştigător de către comisia de evaluare oferte.